**INFORMÁCIE O SPRACÚVANÍ OSOBNÝCH ÚDAJOV**

**TÝKAJÚCE SA VÝBERU KANDIDÁTA NA ČLENA RADY ÚRADU PRE VEREJNÉ OBSTARÁVANIE SLOVENSKEJ REPUBLIKY**

v súlade s článkom 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a v súlade s § 19 zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „**Zákon**“)

Vážení kandidáti,

nakoľko v súvislosti s výberom kandidátov na člena Rady Úradu pre verejné obstarávanie Slovenskej republiky dochádza k spracúvaniu osobných údajov, chceli by sme Vás ako dotknutú osobu informovať o Vašich právach a podmienkach spracúvania Vašich osobných údajov.

**IDENTIFIKAČNÉ A KONTAKTNÉ ÚDAJE PREVÁDZAKOVATEĽA A ZODPOVEDNEJ OSOBY**

Názov: **Úrad vlády Slovenskej republiky**

Sídlo: Námestie slobody 1, 813 70 Bratislava, Slovenská republika

IČO: 00 151 513

Kontakt: Tel.: 02 / 209 25 111; Email: zodpovedna.osoba@vlada.gov.sk

Zodpovedná osoba: V prípade otázok, ktoré sa týkajú ochrany osobných údajov, môžete kontaktovať našu zodpovednú osobu: Tel.: 02 / 209 25 111; Email: zodpovedna.osoba@vlada.gov.sk

**ÚČEL SPRACÚVANIA OSOBNÝCH ÚDAJOV**

Účelom spracúvania Vašich osobných údajov je organizačné zabezpečenie výberu kandidátov v súlade so Spôsobom výberu kandidáta na člena rady Úradu pre verejné obstarávanie Slovenskej republiky, ktoré zahŕňa najmä:

* zriadenie odbornej hodnotiacej komisie na člena rady Úradu pre verejné obstarávanie Slovenskej republiky (ďalej len „**člen rady**“),
* zabezpečenie zverejnenia výzvy na predkladanie návrhov na kandidátov na člena rady,
* administratívnu kontrolu prijatých návrhov na kandidátov na člena rady,
* zabezpečenie rokovania komisie a výber kandidáta na člena rady,
* plnenie ďalších úloh vyplývajúcich z platnej legislatívy.

**ROZSAH SPRACÚVANÝCH OSOBNÝCH ÚDAJOV**

**Predmetom spracúvania bude najmä nasledujúci rozsah Vašich osobných údajov, ktorá patria medzi tzv. bežné osobné údaje:** štruktúrovaný životopis, vlastnoručne podpísané zdôvodnenie kandidatúry na členy rady v rozsahu jednej normostrany textu, čestné vyhlásenie o občianstve Slovenskej republiky, čestné vyhlásenie o spôsobilosti na právne úkony, čestné vyhlásenie o pravdivosti všetkých uvedených údajov, čestné vyhlásenie o splnení podmienky podľa § 187i ods. 25 zákona o verejnom obstarávaní, v spojení s § 143 ods. 3 zákona o verejnom obstarávaní v znení účinnom do 30.03.2022, údaje potrebné na vyžiadanie výpisu z registra trestov, úradne overená fotokópia diplomu preukazujúceho vysokoškolské vzdelanie najmenej 2. stupňa, doklady preukazujúce minimálne 5 ročnú prax vo verejnom obstarávaní (najmä: potvrdenie zamestnávateľa, že sa kandidát na člena rady aktívne zaoberal/zaoberá oblasťou verejného obstarávania), čestné vyhlásenia o odborných znalostiach a požadovanej praxi, odkazy na realizované verejné obstarávania, odborný projekt vypracovaný v rozsahu a na tému určenú komisiou, súhlas s kandidatúrou, ak ide o návrh na kandidáta iný ako na základe vlastného návrhu.

**PRÁVNY ZÁKLAD SPRACÚVANIA OSOBNÝCH ÚDAJOV**

* **článok 6 ods.1 písm. c) GDPR (§ 13 ods. 1 písm. c) Zákona) -** **spracúvanie osobných údajov je nevyhnutné na splnenie zákonnej povinnosti prevádzkovateľovi,** konkrétne v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
* **podľa článku 6 ods.1 písm. e) GDPR (§ 13 ods. 1 písm. e) Zákona) -** **spracúvanie osobných údajov je nevyhnutné pri výkone verejnej moci zverenej prevádzkovateľovi,** konkrétne v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**PRÍJEMCA OSOBNÝCH ÚDAJOV**

**Vaše osobné údaje môžu byť poskytnuté/sprístupnené nasledujúcim kategóriám príjemcov:**

V rámci procesu výberu, hodnotenia a voľby kandidáta: členovia odbornej hodnotiacej komisie, vláda Slovenskej republiky a prezident Slovenskej republiky.

V rámci povinného zverejňovania údajov o kandidátoch a výsledkoch volieb: verejnosť.

V prípade súdneho konania: súd a orgány činné v trestnom konaní.

V prípade kontroly procesu výberu, hodnotenia a voľby kandidátov: príslušné kontrolné orgány.

**PRENOS OSOBNÝCH ÚDAJOV DO TRETEJ KRAJINY ALEBO MEDZINÁRODNEJ ORGANIZÁCII**

Nie je.

**DOBA UCHOVÁVANIA OSOBNÝCH ÚDAJOV**

v súlade s registratúrnym poriadkom prevádzkovateľa: 10 rokov.

**POUČENIE O PRÁVACH DOTKNUTEJ OSOBY**

V súlade s čl.13 – 21 GDPR (§ 19-27 Zákona) máte ako dotknutá osoba:

* **právo požadovať** od prevádzkovateľa **prístup k  osobným údajom** týkajúcich sa Vašej osoby **a potvrdenie o tom, či sa spracúvajú osobné údaje, ktoré sa Vás týkajú** (čl.15 GDPR),

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame.

* **právo na opravu** Vašich nesprávnych alebo neúplných osobných údajov (čl.16 GDPR),

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím neváhajte nás požiadať, aby sme tieto informácie opravili, aktualizovali alebo doplnili.

* **právo na vymazanie** **(na zabudnutie)** Vašich osobných údajov, ak účel ich spracúvania skončil alebo je splnená niektorá z podmienok čl.17 GDPR,

Máte právo nás požiadať o vymazanie Vašich osobných údajov, napríklad, ak osobné údaje, ktoré sme o Vás získali už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

* **právo na obmedzenie** spracúvania osobných údajov, ak ide o prípady podľa čl.18 GDPR,

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme môžu byť nepresné alebo keď si myslíte, že už Vaše osobné údaje nepotrebujeme využívať.

* **právo na prenosnosť** osobných údajov podľa čl.20 GDPR,

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

* **právo namietať** spracúvanie osobných údajov, ak ide o prípady podľa čl.21 GDPR,

Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

* **právo podať návrh na začatie konania o ochrane osobných údajov –** ak sadomnievate, že Vaše osobné údaje spracúvame nespravodlivo alebo nezákonne, môžete podať návrh dozornému orgánu Úradu na ochranu osobných údajov Slovenskej republiky, Hraničná 12, 820 07 Bratislava 27, Tel.: +421 /2/ 3231 3214; mail: statny.dozor@pdp.gov.sk, viac info. nájdete na [www.dataprotection.gov.sk](http://www.dataprotection.gov.sk)
* **odvolať súhlas –** len v prípadoch, kedy Vaše osobné údaje spracúvame na základe Vášho súhlasu,máte právo tento súhlas kedykoľvek odvolať. Súhlas môžete odvolať u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Odvolanie súhlasu však nemá vplyv na zákonnosť spracúvania osobných údajov, ktoré sme na jeho základe o Vás spracúvali.

**OSOBITNÉ POUČENIE O PRÁVE NAMIETAŤ SPRACÚVANIE ÚDAJOV**

Dotknutá osoba má právo kedykoľvek namietať spracúvanie jej osobných údajov z dôvodu týkajúceho sa jej konkrétnej situácie vykonávané podľa čl. 6 ods.1 písm. e) alebo f) GDPR vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku.

**Svoje práva môžete uplatniť písomne u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Za týmto účelom môžete použiť *Formulár pre uplatnenie práv dotknutej osoby*, ktorý sa nachádza na konci tohto dokumentu*.* V prípade otázok nás neváhajte kontaktovať.**

Na Vašu žiadosť týkajúcu sa spracúvania osobných údajov budeme odpovedať bez zbytočného odkladu do jedného mesiaca od jej doručenia. V osobitných prípadoch môže byť lehota predĺžená o ďalšie dva mesiace, o dôvodoch predĺženia lehoty Vás budeme informovať do jedného mesiaca od prijatia žiadosti. Pri vybavovaní Vašej žiadosti sme povinní overiť si Vašu totožnosť. O postupe overenia Vašej totožnosti Vás budeme informovať pri reakcii na Vašu žiadosť. Informácie sa poskytujú bezplatne. Ak by však Vaše žiadosti boli neprimerané alebo často sa opakujúce, môžeme požadovať primeraný administratívny poplatok za ich vybavenie.

**POSKYTNUTIE VAŠÍCH OSOBNÝCH ÚDAJOV JE DOBROVOĽNÉ**

Poskytnutie Vašich osobných údajov je požiadavkou, ktorá je potrebná preto, aby ste boli zaradený do výberu kandidátov. V prípade neposkytnutia požadovaných osobných údajov nebude môcť byť zaradený medzi kandidátov a zúčastniť sa výberového procesu, následkom čoho nebudete môcť byť zvolený.

**AUTOMATIZOVANÉ ROZHODOVANIE VRÁTANE PROFILOVANIA**

Prevádzkovateľ pri spracúvaní osobných údajov pre daný účel nepoužíva automatizované individuálne rozhodovanie.

**VEC: Formulár pre uplatnenie práva dotknutej osoby**

*(Tento formulár vyplňte, len ak si prajete uplatniť práva na ochranu osobných údajov podľa GDPR.)*

Na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“)

si týmto ako dotknutá osoba uplatňujem nasledujúce právo:

Právo na prístup k osobným údajom (čl.15 GDPR), ktoré sa týkajú:

...................................................................................................................................................................

Právo na opravu osobných údajov (čl.16 GDPR), ktoré sa týkajú:

...................................................................................................................................................................

Právo na výmaz osobných údajov (čl.17 GDPR), ktoré sa týkajú:

...................................................................................................................................................................

Právo na obmedzenie spracúvania osobných údajov (čl.18 GDPR), ktoré sa týkajú:

...................................................................................................................................................................

Právo na prenosnosť osobných údajov (čl.20 GDPR), ktoré sa týkajú:

...................................................................................................................................................................

Právo namietať spracúvanie osobných údajov (čl.21 GDPR), ktoré sa týkajú:

...................................................................................................................................................................

Práva týkajúce sa automatizovaného individuálneho rozhodovania vrátane profilovania

(čl.22 GDPR), ktoré sa týkajú:

...................................................................................................................................................................

**Túto žiadosť podáva:**

Meno a priezvisko žiadateľa: ......................................................................................................

Kontaktná adresa: .......................................................................................................................

Dňa: ........................................ ........................................

podpis

*Vyplnenú žiadosť nám zašlite elektronicky na vyššie uvedenú E-mailovú adresu alebo v papierovej podobe na adresu sídla prevádzkovateľa a my Vám odpovieme v zákonnej lehote.*